

**ΠΡΟΣΚΛΗΣΗ ΣΥΜΜΕΤΟΧΗΣ ΤΩΝ ΓΟΝΕΩΝ ΣΕ ΣΥΝΑΝΤΗΣΕΙΣ**

Το Κέντρο Πρόληψης Εξαρτήσεων και Προαγωγής Ψυχοκοινωνικής Υγείας Π.Ε Δράμας «ΔΡΑΣΗ» θα πραγματοποιήσει 6 διαδικτυακές συναντήσεις οι οποίες απευθύνονται σε γονείς παιδιών της πρωτοβάθμιας εκπαίδευσης του νομού Δράμας. Στόχος είναι να συζητηθούν θέματα που απασχολούν τους γονείς, να μοιραστούμε αγωνίες, απορίες, απογοητεύσεις, στιγμές περηφάνιας, ικανοποίησης, χαμόγελα. Σε ένα πλαίσιο εχεμύθειας, ασφάλειας και ζεστασιάς σας προσκαλούμε να μοιραστούμε εμπειρίες.

Το πρόγραμμα και οι θεματικές των συναντήσεων είναι:

* **Τετάρτη 13/10**: Η επικοινωνία στην οικογένεια.
* **Τετάρτη 27/10**: Ανάγκες παιδιών και γονέων.
* **Τετάρτη 10/11**: Όρια.
* **Τετάρτη 24/11**: Ορθή χρήση του διαδικτύου.
* **Τετάρτη 1/12**: Πρώτες βοήθειες για παιδιά από τον Ερυθρό Σταυρό.
* **Τετάρτη 15/12**: Φροντίζω τον εαυτό μου για να φροντίσω την οικογένειά μου.

Οι συναντήσεις θα πραγματοποιούνται πρωί **10:00-11:30** και απόγευμα **18:30-20:00** μέσω της πλατφόρμας zoom.

Συμμετοχές θα γίνονται δεκτές από **4/10/2021** έως **11/10/2021** με email στο drasidrama@gmail.com όπου οι συμμετέχοντες θα αναφέρουν όνομα, επώνυμο, τηλέφωνο επικοινωνίας, αριθμός και ηλικία/ες παιδιού/ιών, αν επιθυμούν πρωινή ή απογευματινή ώρα, αν θα παρακολουθήσουν όλες ή συγκεκριμένες συναντήσεις (υπόψη Τζάφου Μάρθα). Τηλεφωνικά στο 2521030053 Δευτέρα έως Παρασκευή 8:30-14:30.

Οι δράσεις του Κ.Π «ΔΡΑΣΗ» είναι δωρεάν.

*Συντονίστρια Τζάφου Μάρθα- κοινωνική λειτουργός.*